
మన భూభాగంలోకి చొరబడిఇద్దరు భారత జవాన్ల కాల్చివేతదేహాలను ముక్కలుగా నరికిన పాక్ సైనికులుమందుపాతరల పేల్చివేత పేరుతో ఎరతనిఖీలకు వెళ్లిన భారత గస్తీ బృందంఉగ్రవాదులతో కలిసి పాక్ సైనికుల దాడికశ్మీర్లో బ్యాంకు వ్యానుపై ఉగ్ర దాడిపోలీసులు సహా ఏడుగురి కాల్చివేతజమ్మూ, మే 1: పాక్ ఆర్మీ మరో దుశ్చర్యకు తెగబడింది. సరిహద్దుల్లో కవ్వించి.. ఇద్దరు భారత జవాన్లను కాల్చి చంపడమే కాక.. అత్యంత కిరాతకంగా వారి శరీరాలను ముక్కలు ముక్కలు చేసింది. ఈ ఘటనపై భారత సైన్యం భగ్గుమంటోంది. పాక్ సైన్యం నీచమైన చర్యకు తగిన సమాధానం ఇస్తామని ప్రకటించింది. జమ్మూకశ్మీర్ పూంఛ్లో నియంత్రణ రేఖ వద్ద సోమవారం ఉదయం 8.30 గంటల సమయంలో.. పాక్ సైన్యం కాల్పుల విరమణ ఒప్పందాన్ని ఉల్లంఘించి భారత సైన్యంపై కాల్పులకు దిగింది. అప్రమత్తమైన భారత జవాన్లు ఎదురుకాల్పులు ప్రారంభించారు. ఓవైపు కాల్పులు జరుగుతుండగానే మరోవైపు పాకిస్థాన్కు చెందిన బోర్డర్ యాక్షన్ టీం(బీఏటీ) సభ్యులు 250 మీటర్ల మేర భారత భూభాగంలోకి చొచ్చుకు వచ్చారు. బీఏటీలో పాక్ సైనికులతోపాటు ఉగ్రవాదులు సభ్యులుగా ఉంటారు. బీఏటీ సభ్యులు భారత భూభాగంలోకి చొరబడిన సమయంలో కృష్ణా ఘాటి సెక్టార్లోని బోర్డర్ పోస్టుల్లో 22 సిక్కు బెటాలియన్కు చెందిన తొమ్మిది మంది బృందం విధులు నిర్వహిస్తోంది. వీరిపై బీఏటీకి చెందిన ముష్కరులు మోర్టార్లతో పెద్ద ఎత్తున కాల్పులకు తెగబడ్డారు. కాల్పుల్లో నాయిబ్ సుబేదార్ పరంజీత సింగ్, బీఎ్సఎఫ్ హెడ్ కానిస్టేబుల్ ప్రేమ్ సాగర్ మృతి చెందారు. వారి శరీరాలను ముక్కలు ముక్కలు చేసిన బీఏటీ సభ్యులు అనంతరం వెనక్కి వెళ్లిపోయాయి. ఈ ఘటనలో మరో బీఎ్సఎఫ్ కానిస్టేబుల్ రాజిందర్ సింగ్ గాయపడ్డారు. తాజా ఘటనతో భారత, పాక్ నడుమ ఉద్రిక్తతలు మరింత పెరిగాయి. గూఢచర్యం ఆరోపణలపై భారతీయుడైన కుల్భూషణ్ జాదవ్కు ఉరిశిక్ష విధించడం.. తాజాగా ఇద్దరు భారత జవాన్లను దారుణంగా హతమార్చడంతో భారత సైన్యం భగ్గుమంటోంది. గత రెండేళ్లుగా పాకిస్థాన్ పలుమార్లు కాల్పుల విరమణ ఒప్పందాన్ని ఉల్లంఘిస్తూ వచ్చింది. నెల రోజుల వ్యవధిలో పూంచ్, రాజౌరి సెక్టార్లలో పాక్ ఏడుసార్లు కాల్పుల విరమణ ఒప్పందానికి తూట్లు పొడిచింది.‘ముక్కలు’ చేయడం మూడోసారినియంత్రణ రేఖను దాటడం.. కాల్పుల విరమణ ఒప్పందాన్ని ఉల్లంఘించి నేరుగా భారత ఆర్మీ పోస్టులపై ఎలాంటి కవ్వింపూ లేకుండా, విచక్షణరహితంగా కాల్పులు జరపడం. పాక్ ఆర్మీ తరచుగా చేసే పని ఇదే. ఉదాహరణకు.. గత నెల(ఏప్రిల్)లో పాక్ దళాలు పూంఛ్, రాజౌరీ సెక్టార్లలో ఏడుసార్లు కాల్పుల విరమణ ఒప్పందాన్ని ఉల్లంఘించింది. మొత్తంగా ఈ ఏడాది మొదటి నాలుగు నెలల్లో 65 సార్లు కాల్పుల విరమణ ఒప్పందానికి తూట్లు పొడిచింది. 2016లో నియంత్రణ రేఖ వెంబడి 228 సార్లు.. ఎల్వోసీ వెంబడి 221సార్లు పాక్ సైనికులు కాల్పుల విరమణ ఒప్పంద ఉల్లంఘనకు పాల్పడ్డారు. అలాగే.. 2016లో సరిహద్దుల వెంబడి మన సైన్యం 150 మంది ఉగ్రవాదులను మట్టుబెట్టింది. 2015లో 101 మంది, 2014లో 104 మంది ఉగ్రవాదులను హతమార్చింది. కాగా.. పాక్ ఆర్మీ మన సైనికుల మృతదేహాలను ముక్కలు చేయడం గత ఆరునెలల్లో ఇది మూడోసారి అని ఆర్మీ వర్గాల సమాచారం. నిరుడు అక్టోబరు, నవంబరు నెలల్లో నియంత్రణ రేఖవెంబడి మాచిల్ ప్రాంతంలో ఈ ఘటనలు జరిగాయని.. ఇద్దరు సైనికుల తలలను పాక్ సైనికులు తెగనరికారని ఆ వర్గాలు వివరించాయి.250 మీటర్ల మేర చొరబడి.. మాటు వేసి మెరుపు దాడిపాక్ సైన్యం ముందస్తు వ్యూహంతోనే భారత సైనికులపై ఘాతుకానికి ఒడిగట్టింది. ఎల్వోసీ వెంబడి ఏర్పాటు చేసిన మందుపాతరలను పేల్చివేయడం ద్వారా భారత సైనికులను హతమార్చేందుకు పాక్ సిద్ధమవుతోందన్న తప్పుడు సమాచారాన్ని భారత సైన్యానికి చేరవేసింది. దీంతో అప్రమత్తమైన భారత సైన్యం మందుపాతరలను గుర్తించి, తొలగించేందుకు ఎల్వోసీ వెంబడి తనిఖీలు ప్రారంభించింది. అప్పటికే పాక్ బీఏటీ సభ్యులు భారత భూభాగంలోకి 250 మీటర్ల మేర చొరబడి, అదను కోసం మాటు వేసి ఉన్నారు. తనిఖీల కోసం భారత జవాన్లు రాగానే వారిపై దాడి చేసి అత్యంత కిరాతకంగా హతమార్చారు. ‘పక్కా వ్యూహంతోనే పాక్ సైన్యం దాడికి పాల్పడింది. కాల్పులు జరుపుతూ భారత సైన్యం దృష్టి మరల్చి బీఏటీ సభ్యులు భారత భూభాగంలోకి 250 మీటర్ల మేర చొరబడేందుకు పాక్ సైన్యం సహకరించింది.’ అని భారత సైన్యానికి చెందిన సీనియర్ అధికారి ఒకరు వ్యాఖ్యానించారు. గస్తీ బృందంలోని 8-9 మంది సభ్యులను లక్ష్యంగా చేసుకొని పాక్ బోర్డర్ యాక్షన్ టీం దాడికి పాల్పడిందని ఆయన తెలిపారు. బీఏటీ దాడి ప్రారంభించగానే భారత జవాన్లు సురక్షిత ప్రాంతాలకు చేరుకున్నారని, అయితే ఇద్దరు జవాన్లు మాత్రం వెనుక ఉండిపోయారని వివరించారు. గతంలోనూ పలుమార్లు బీఏటీ సభ్యులు భారత సైన్యంపై దాడికి పాల్పడ్డారని తెలిపారు.

mana bhuubhaagamlooki chorabadiiddaru bhaarata jawanla kaalchivetadehaalanu mukkalugaa narikina pak sainikulumandupaatarala pelchiveta paerutho eratanikheelaku vellina bhaarata gastee brundamugravaadulato kalisi pak sainikula daadikasmirlo byaanku vyaanupai ugra daadipoliisulu sahaa eduguri kaalchivetajammuu, mee 1: pak armi maro duscharyaku tegabadindi. sarihaddullo kavvinchi.. iddaru bhaarata javaanlanu kaalchi champadame kaaka.. atyanta kiraatakamgaa vaari sareeraalanu mukkalu mukkalu chesindi. ee ghatanapai bhaarata sainyam bhaggumantondi. pak sainyam neechamaina charyaku tagina samadhanam istamani prakatinchindi. jammookashmir poonchlo niyantrana rekha vadda somavaram udayam 8.30 gantala samayamlo.. pak sainyam kaalpula viramana oppandaanni ullanghinchi bhaarata sainyampai kaalpulaku digindi. apramattamaina bhaarata javaanlu edurukaalpulu praarambhinchaaru. ovaipu kaalpulu jarugutundagaane marovaipu paakisthaanku chendina border action teem(bat) sabhyulu 250 meaterla mera bhaarata bhuubhaagamlooki chochuku vachaaru. batlo pak sainikulatopaatu ugravaadulu sabhyulugaa untaaru. bat sabhyulu bhaarata bhuubhaagamlooki chorabadina samayamlo krishna ghaati sectarloni border postullo 22 sikku betalianku chendina tommidi mandi brundam vidhulu nirvahistondi. veeripai batk chendina mushkarulu mortarlatho pedda ettuna kaalpulaku tegabaddaaru. kaalpullo naib subedar paranjeeta sing, bsf head conistable prame sagar mruti chendaaru. vaari sareeraalanu mukkalu mukkalu chesina bat sabhyulu anantaram venakki vellipoyaayi. ee ghatanalo maro bsf conistable rajinder sing gayapaddaru. taja ghatanatho bhaarata, pak naduma udriktatalu marinta perigaayi. goodacharyam aaropanalapai bhaaratheeyudaina kulbhushan jaadavku urisiksha vidhinchadam.. taajaagaa iddaru bhaarata javaanlanu daarunamgaa hatamaarchadamto bhaarata sainyam bhaggumantondi. gatha rendellugaa pakisthan palumaarlu kaalpula viramana oppandaanni ullanghistuu vachindi. nela rojula vyavadhilo poonch, rajouri sectarlalo pak edusaarlu kaalpula viramana oppandaaniki thootlu podichindi.‘mukkalu’ cheyadam moodosaariniyantrana rekhanu daatadam.. kaalpula viramana oppandaanni ullanghinchi nerugaa bhaarata armi postulapai elanti kavvimpuu lekunda, vichakshanarahitamgaa kaalpulu jarapadam. pak armi tarachugaa chese pani ide. udaaharanaku.. gatha nela(epril)loo pak dalaalu poonch, rajouri sectarlalo edusaarlu kaalpula viramana oppandaanni ullanghinchindi. mottamgaa ee edaadi modati naalugu nelallo 65 saarlu kaalpula viramana oppandaaniki thootlu podichindi. 2016loo niyantrana rekha vembadi 228 saarlu.. elvosy vembadi 221saarlu pak sainikulu kaalpula viramana oppanda ullanghanaku palpaddaru. alaage.. 2016loo sarihaddula vembadi mana sainyam 150 mandi ugravaadulanu mattubettindi. 2015loo 101 mandi, 2014loo 104 mandi ugravaadulanu hatamaarchindi. kaga.. pak armi mana sainikula mrutadehaalanu mukkalu cheyadam gatha aarunelallo idhi moodosari ani armi vargala samacharam. nirudu aktobaru, navambaru nelallo niyantrana rekhavembadi machil praantamlo ee ghatanalu jarigayani.. iddaru sainikula talalanu pak sainikulu teganarikaarani aa vargaalu vivarinchaayi.250 meaterla mera chorabadi.. maatu vesi merupu dadipac sainyam mundastu vyoohamtone bhaarata sainikulapai ghaatukaaniki odigattindi. elvosy vembadi erpaatu chesina mandupaataralanu pelchiveyadam dwara bhaarata sainikulanu hatamaarchenduku pak siddhamavutondanna tappudu samaachaaraanni bhaarata sainyaaniki cheravesindi. deentho apramattamaina bhaarata sainyam mandupaataralanu gurtinchi, tolaginchenduku elvosy vembadi tanikheelu praarambhinchindi. appatike pak bat sabhyulu bhaarata bhuubhaagamlooki 250 meaterla mera chorabadi, adanu kosam maatu vesi unnaaru. tanikheela kosam bhaarata javaanlu ragane vaaripai daadi chesi atyanta kiraatakamgaa hatamaarchaaru. ‘pakka vyoohamtone pak sainyam daadiki paalpadindi. kaalpulu jaruputuu bhaarata sainyam drushti maralchi bat sabhyulu bhaarata bhuubhaagamlooki 250 meaterla mera chorabadenduku pak sainyam sahakarinchindi.’ ani bhaarata sainyaaniki chendina seanier adhikari okaru vyaakhyaaninchaaru. gastee brundamlooni 8-9 mandi sabhyulanu lakshyamgaa chesukoni pak border action teem daadiki paalpadindani aayana telipaaru. bat daadi praarambhinchagaane bhaarata javaanlu surakshita praantaalaku cherukunnarani, ayithe iddaru javaanlu maatram venuka undipoyaarani vivarinchaaru. gatamloonuu palumaarlu bat sabhyulu bhaarata sainyampai daadiki paalpaddaarani telipaaru.